Bogati ljudi se fokusiraju na uspjeh,

a siromašni na prepreke

"Nije bogat koji puno ima,nego onaj koji je s malo zadovoljan,a nikad ne odustaje u radu i napredovanju."

Rečenica je ovo koja mi se urezala u pamćenje prije neke četiri godine.

Ispočetka ju zapravo nisam razumjela.

Ali danas, premda ne toliko starija, ali dovoljno da budem svjesna,razumijem i njezino značenje i njezinu vrijednost...

Osobno smatram da bogati ljudi nisu samo oni s puno novca,nego oni koji ulažu u svoje obrazovanje,koji unaprjeđuju svoje poglede na život i svijet.

Nadasve najsretnijim i najbogatijim čovjekom smatram onoga tko u svom životu surađuje s Bogom.

Takav čovjek je posve okrenut ljubavi,a ljubav je u svojoj naravi neograničena u svim svojim darovima. Takvom čovjeku u životu ne nedostaje ni boli ni patnje, ali on koristi svoje patnje i križeve kao sredstvo putem kojeg dolazi do Boga i do životnog uspjeha. To je za mene istinski bogat čovjek.

Dok s druge strane,siromašan čovjek izazove i patnje koristi kao izgovore za neuspjeh i nenapredovanje...

Na kraju, želim da svi budemo bogati i da čeznemo za ljubavlju.

Samo tako čovjek dolazi do savršenstva,do Boga.

 Ana-Marija Prusac 9.a.